
Διάθεση απινιδωτή στη Football Celebrities από τον Δήμαρχο Κιλκίς  
Την επίσκεψη της μικτής ποδοσφαιρικής ομάδας Football Celebrities Kilkis δέχθηκε την περασμένη Παρασκευή ο Δήμαρχος Κιλκίς Δημήτρης Κυριακίδης.
Στη συνάντηση, η οποία έγινε σε πολύ εγκάρδιο κλίμα, συμμετείχαν από το Διοικητικό Συμβούλιο της ομάδας, ο Πρόεδρός της Αλέξανδρος Κοραίδης,ο Αντιπρόεδρος Ανέστης Μαυρόπουλος, ο Γεν. Γραμματέας Γιάννης Καλαϊτζίδης, ο Ταμίας Χαράλαμπος Καλόνικος και το μέλος Γιώργος Αθανασιάδης και ενημέρωσαν τον Δήμαρχο Κιλκίς για τους στόχους και τις αθλητικές της δραστηριότητες. 
Η Football Celebrities Kilkis ιδρύθηκε το 2021, αποτελείται από πενήντα τέσσερα μέλη και τις τάξεις της συγκροτούν βετεράνοι και εν ενεργεία ποδοσφαιριστές.
Με την ευκαιρία της συνάντησης γνωριμίας ο Δήμαρχος Κιλκίς διέθεσε στη Διοίκηση της Football Celebrities Kilkis έναν φορητό απινιδωτή για την ασφάλεια και την προστασία της υγείας των ποδοσφαιριστών κατά τη διάρκεια των αθλητικών τους αγώνων.   
